OpenLLM-France/wikimedia huggingface dataset:
# Catedral de Constança

La Catedral de Constança (en alemany: Konstanzer Münster) és un edifici històric a Constança, al sud d'Alemanya, que serveix com proto-catedral de l'antiga diòcesi catòlica de Constança (dissolta en 1821).,
El primer esment d'una església dedicada a la Mare de Déu a Constança data del 615. La confirmació documental de l'església anomenada Ecclesia Sanctae Mariae urbis Constantiae és de mitjan segle viii. Existeix una clara evidència que indica que es troba en el pujol de la catedral, on s'havia establert una fortificació romànica tardana amb un assentament civil. El 780, l'església va ser esmentada en la confirmació d'un contracte per l'emperador Carlemany.
En 1955 el Pius XII va elevar la catedral a un basílica menor papal. Un programa de restauració de l'interior de la catedral, així com de l'exterior es va iniciar en 1962 i es va concloure 2010. El 1966 es van fabricar dotze noves campanes per les torres, una donació de l'estat de Baden-Württemberg.

## Referències

* ↑ «The Grove Encyclopedia of Medieval Art and Architecture». [Consulta: 20 juliol 2016].
* ↑ Laule, Ulrike. Das Konstanzer Münster Unserer Lieben Frau: 1000 Jahre Kathedrale - 200 Jahre Pfarrkirche. Schnell & Steiner.
* ↑ Wikipedia, Quelle:. Romanisches Bauwerk in Baden-Württemberg: Konstanzer Münster, Breisacher Stephansmünster, Basilika St. Vitus, Peterskirche. General Books.
# Cintura pelviana

* Aquest article tracta sobre la zona del cos sota les costelles i sobre el melic. Vegeu altres significats a Cintura escapular i Cintura (anatomia)
En anatomia humana, la cintura pelviana o pelvis òssia és el primer segment del membre inferior (o pelvià). La conformen els coxals, un en cada costat de la línia mitjana. Al seu torn, cada coxal resulta de la unió de l'ili, isqui i pubis, ossos que es fusionen en edat molt primerenca.

## Estructura

Aquest conjunt ossi compleix diverses funcions: dona suport mecànic i protecció als òrgans pelvians i del baix ventre; articula els membres inferiors a la porció inferior del tronc; permet la biodinàmica de la bipedestació; etc.
A la pelvis òssia es poden descriure dues superfícies i dues obertures:
* Una superfície exterior
** Part anterolateral: símfisi pubiana + làmina quadrilàtera + raça horitzontal i descendent del pubis + forat isquiopúbic;
** Part lateral: fossa ilíaca externa + cavitat cotiloide + branca descendent de l'isqui + tuberositat isquiàtica;
** Part posterior: cara posterior de l'os sacre i del còccix.
* Una superfície interior
    La cavitat que limita la superfície interior està dividida en dues parts per un relleu gairebé circular anomenat estret superior (una part superior o pelvis major) i una part inferior o pelvis menor o excavació pelviana (cavum pelvis).
* Una obertura superior
* Una obertura inferior.

## Articulacions de la pelvis òssia

* Símfisi pubiana.
* Articulació sacrococcígea.
* Articulació sacroilíaca.
* Maluc.
* Lligaments sacrociàtics.
* Membrana obturatriu.

## Variacions de la pelvis òssia segons el sexe

* Les parets de la pelvis en la dona són menys gruixudes que en l'home.
* La símfisi pubiana de la dona és a una alçària menor.
Viccionari
# Kladzany

Kladzany és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1391.
# Cynoglossus kopsii

Cynoglossus kopsii és un peix teleosti de la família dels cinoglòssids i de l'ordre dels pleuronectiformes que es troba des de les costes del Golf Pèrsic fins a Taiwan.

## Referències

* ↑ The Taxonomicon (anglès)
* ↑ FishBase (anglès)
# Rodolfo Massi

Rodolfo Massi (Corinaldo, Marques, 17 de setembre de 1965) és un ciclista italià, ja retirat, que fou professional entre el 1987 i el 2003. En el seu palmarès destaca una victòria al Giro d'Itàlia de 1996 i una altra al Tour de França de 1998.
El 29 de juliol de 1998, a la fi de la dissetena etapa del Tour, fou detingut a Chambery per possessió de substàncies dopants. La Federació Ciclista Italiana el sancionà amb sis mesos de suspensió, fins al maig de 1999.

## Palmarès

* 1984
** 1r al Trofeu Adolfo Leoni
* 1986
** Vencedor d'una etapa del Tour d'Hainaut Occidental
* 1994
** 1r a la Setmana Ciclista Internacional
* 1996
** Vencedor d'una etapa al Giro d'Itàlia
** Vencedor d'una etapa al Giro del Trentino
* 1997
** 1r al Tour de l'Haut-Var
** Vencedor d'una etapa de la Volta a la Comunitat Valenciana
* 1998
** 1r al Tour del Mediterrani
** 1r al Giro de Calàbria i vencedor d'una etapa
** Vencedor d'una etapa del Tour de França
** Vencedor d'una etapa del Critèrium Internacional
* 2000
** Vencedor d'una etapa del Midi Libre

### Resultats al Tour de França

* 1990. 156è de la classificació general. Darrer classificat
* 1998. Abandona (18a etapa). Vencedor d'una etapa

### Resultats al Giro d'Itàlia

* 1987. 24è de la classificació general
* 1988. Abandona (5a etapa)
* 1989. 85è de la classificació general
* 1990. 35è de la classificació general
* 1992. 94è de la classificació general
* 1993. Abandona (4a etapa)
* 1994. 37è de la classificació general
* 1995. 48è de la classificació general
* 1996. 35è de la classificació general. Vencedor d'una etapa
* 2003. 68è de la classificació general

### Resultats a la Volta a Espanya

* 1988. 36è de la classificació general
* 1994. 56è de la classificació general
* 1997. 20è de la classificació general
* 1998. Abandona (10a etapa)
* 1999. Abandona (7a etapa)
* 2000. 34è de la classificació general

## Referències

* ↑ «MASSI Rodolfo». [Consulta: 8 desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Rodolfo MASSI» (en italià). [Consulta: 8 desembre 2022].
* ↑ País, El «Un juez francés prolonga la detención del médico del equipo de la ONCE» (en castellà). El País [Madrid], 31-07-1998. ISSN: 1134-6582.
* ↑ «The drugs scandal update» (en anglès). cyclingnews.com. [Consulta: 8 desembre 2022].
* ↑ «Drugs Update» (en anglès). cyclingnews.com. [Consulta: 8 desembre 2022].

## Enllaços externs

* Fitxa a sitiodeciclismo.net
# HCE

HCE té els següents significats:
* Història clínica electrònica, registre informatitzat de les dades mèdiques personals
* Host card emulation, emulació, mitjançant programari, d'una targeta intel·ligent
* Crioll hawaià (del seu acrònim en anglès Hawaiian Creole English), llengua criolla parlada a Hawaii (Estats Units)
# Cints de Can Blanc

Els Cints de Can Blanc són un seguit de cingles que assoleixen els 1.318,9 metres d'altitud la major part dels quals es troben al poble de La Corriu, al municipi de Guixers (Solsonès) però que en el seu extrem oriental s'endinsen dins el terme del poble de Bonner, al municipi de Gósol (Berguedà).

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Kistatiam

Kistatiam (en rus: Кыстатыам) és un poble de la república de Sakhà, a Rússia, que el 2018 tenia 405 habitants, pertany al districte de Jigansk.

## Referències

* ↑ Сафронов Ф. Г.. Русские на Северо-Востоке Азии в XVII — середине XIX в.
# Agripí d'Alexandria

Agripí d'Alexandria va ser el desè patriarca d'Alexandria. Va ocupar el càrrec de l'any 166 al 178.
Va ser ordenat sacerdot a l'església d'Alexandria. Quan el patriarca Celadió va morir va ser escollit, per consens del poble i del clergat, el seu successor. Segons la tradició copta no posseïa ni plata ni or, només el necessari per satisfer les seves necessitats bàsiques.
Va morir el 12 de febrer de l'any 178, i segons el Sinaxari de l'Església Copta és considerat sant.

## Referències

* ↑ «Aggripinos». Previous patriarchs. Patriarchate of Alexandria. [Consulta: 27 agost 2023].
* ↑ «The Departure of St. Agrippinus, 10th Pope of Alexandria». copticchurch.net/synaxarium. St. Mark's Coptic Orthodox Church, Jersey City N.J. [Consulta: 27 agost 2023].
# Descontaminació

La descontaminació és el procés d'eliminació de contaminants com microorganismes (que es puguin propagar produint malalties infeccioses) o de materials perillosos, inclosos productes químics, substàncies radioactives, d'objectes o zones; que puguin amenaçar la salut d'éssers humans o animals o danyar el medi ambient.
La descontaminació s'utilitza més freqüentment en entorns mèdics, inclosa l'odontologia, la cirurgia i la veterinària, en el procés d'elaboració d'aliments, en ciències ambientals, i en ciències forenses.

## Referències

* ↑ «"Water Decontamination", in McGraw Hill Yearbook of Science and Technology 2004, p 372». Arxivat de l'original el 2020-01-09. [Consulta: 7 abril 2020].
* ↑ Jehaes, Els; Gilissen, Anja; Cassiman, Jean-Jacques; Decorte, Ronny «Evaluation of a decontamination protocol for hair shafts before mtDNA sequencing». Forensic Science International, 94, 1–2, 1998, pàg. 65–71. DOI: 10.1016/S0379-0738(98)00052-8. PMID: 9670485.
# Rodolfo Manzo

Rodolfo Manzo Audante (San Vicente de Cañete, 5 de juny de 1949) és un exfutbolista peruà de la dècada de 1970.
Va formar part de l'equip peruà a la Copa del Món de 1978.
Pel que fa a clubs, defensà els colors de Deportivo Municipal.

## Referències

* ↑ Rodolfo Manzo Fitxa i estadístiques a la FIFA
* ↑ Pierrend, José Luis. «Peru - Record International Players». RSSSF, 28-05-2009.
* ↑ Rodolfo Manzo a National-Football-Teams.com (anglès)
# Frontis

* Per a altres significats, vegeu «frontispici (arquitectura)».
Frontis és la part davantera d'un moble.

## Referències

* ↑ «Frontis». Gran Enciclopèdia Catalana. Barcelona: Grup Enciclopèdia Catalana.
* ↑ «Museu del Disseny de Barcelona» (en castellà). Museu del Disseny de Barcelona.
# Catu

Catu és un municipi brasiler de l'estat de Bahia localitzat en la regió nord-est de l'estat, a 78 quilòmetres de Salvador, regió metropolitana de la qual forma part. La seva població és de 54.970 habitants, segon el cens IBGE del 2020. El municipi mesura 416,216 km².
El poblat fou fundat en el segle xviii per colons procedents de diverses capitanies brasileres, i va ser convertit en municipi el 1868, amb el nom de Santana do Catu.

## Referències

* ↑ «IBGE 2020» (en portuguès brasiler). IBGE. [Consulta: 26 gener 2021].
# HB Cercle Nîmes

El Handball Cercle Nîmes és un club francès d'handbol femení, fundat l'any 1971 a Nimes.

## Palmarès

* 2 Challenge Cup: 2001 i 2009
* Finalista de la Copa de França els anys 1999 i 2003
* Campiones de la segona divisió francesa l'any 1997

## Entrenadors

* Maurice Mandin : -1995
* Alain Portes : 1995-2004
* Jean-Luc Pagès : 2004-2005
* Manuela Ilie : 2005-2012
* Christophe Chagnard : 2012-2016

## Enllaços externs

* (francès) Lloc web oficial
# Chusé Inazio Nabarro

Chusé Inazio Nabarro (Taüst, Saragossa, 1962) és un poeta i filòleg en aragonès, llicenciat en filologia hispànica; ha passat la major part de la seva vida a Osca i des del 2004 és president del Consello d'a Fabla Aragonesa.

## Obres
### Poesia

* O mirallo de chelo (1985),
* En esfensa d'as tabiernas y atros poemas (1998)
* Sonetos d'amor e guambra (2001)
* O trunfo d'o tiempo (2018).

### Novel·la

* Astí en do l'aire sofla ta sobater as fuellas d'os árbols (1989; premi «Arnal Cavero»)
* Tiempo de fabas (1997)
* Chuan Galé -o cuaderno de tapas royas- (2003)
* Reloch de pocha (2006; premi Ciutat de Barbastre)
* Mesaches (2012; premi Ciutat de Barbastre)
* Niedo de barucas (2014).
# Kistanje

Kistanje és un poble de Croàcia situat al comtat de Šibenik-Knin, a Dalmàcia. Pertanyen a aquest municipi les poblacions següents:
* Biovičino Selo
* Đevrske
* Gošić
* Ivoševci
* Kakanj
* Kolašac
* Krnjeuve
* Modrino Selo
* Nunić
* Parčić
* Smrdelje
* Varivode
* Zečevo
# Agripí de Cartago

Agripí de Cartago (llatí: Agrippinus) va ser bisbe de Cartago.
Va ser el primer que va defensar la necessitat de tornar a batejar a tots els heretges. Aquesta opinió la va defensar Cebrià de Cartago que explicava que era la correcció d'un error, i implícitament també Agustí d'Hipona. Va dirigir el concili de setanta bisbes a Cartago cap a l'any 200 sobre el baptisme on va defensar posicions que no eren les adoptades per l'església però mai va fer cap intent de cisma.

## Referències

* ↑ Smith, William (ed.). «Agrippinus». A Dictionary of Greek and Roman biography and mythology. [Consulta: 29 juliol 2022].
# Cándido Sánchez Castiñeiras

Cándido Sánchez Castiñeiras (Santiago de Compostel·la, 11 de desembre de 1941) és un metge i polític gallec, senador en la legislatura constituent i diputat al Parlament de Galícia.

## Biografia

Estudia el batxillerat en el Col·legi Minerva de Santiago de Compostel·la. En 1965 finalitza els estudis de Medicina en la Universitat de Santiago de Compostel·la, amb excel·lent en l'Examen de Grau. Després d'això, es trasllada a Madrid, on treballa com metge especialista en el Servei de Sanitat Nacional, en el Centre de Microbiologia, Virologia i Immunologia Sanitàries a les ordres del Dr Pérez Gallardo. En 1967 es diploma en Sanitat Nacional i ingressa en el Cos Mèdic de Sanitat Nacional, on esdevé especialista en Anàlisis Clíniques, Microbiologia, Higiene i Sanitat. També és metge de la Marina Civil. Fou el primer President i Soci Honorari de l'Acadèmia Mèdica Quirúrgica de Lugo.
Ha estat vicepresident de la Comissió Delegada de l'UNICEF a Lugo i president del Comitè Tècnic de la Junta Provincial de l'Associació Espanyola contra el Càncer de Lugo. És acadèmic corresponent de la Reial Acadèmia de Medicina i Cirurgia de Galícia i cap provincial de Sanitat de Lugo (1971).
Políticament, fou escollit senador per UCD per la província de Lugo a les eleccions generals espanyoles de 1977 i 1979. Fou president de la comissió de Sanitat i Seguretat Social i membre de la Diputació Permanent del Senat (1982). Posteriorment milità a Coalició Gallega, amb la qual fou elegit diputat a les eleccions al Parlament de Galícia de 1985 i 1989. També fou pel mateix partit regidor de l'ajuntament de Lugo el 1987-1991.

## Obres

* Necesidades de personal médico en Galicia, 1972.
* Concepto general y puesta en marcha de la Medicina Preventiva en el medio rural gallego, 1972.

## Referències

* ↑ Fitxa del Senat

## Enllaços externs

* (gallec) Currículum
# Roca del Sant Calze

La Roca del Sant Calze és una de les roques de les festivitats del Corpus Christi de la ciutat de València.

## Descripció

El xassís mesura 2 metres d'ample per 4 de llarg.
Amb la figura principal -un calze de 1,7 metres d'alçada, còpia del de la Catedral de València, sobre un pedestal- situada al darrere, la composició general de la roca és la tradicional, presentant com principal innovació la decoració amb 33 socarrats obra de Felicidad Mota, fets a Manises i que representen tots els personatges i figurants de la Processó del Corpus. Aquestos representen personatges bíblics de la processó i la reproducció de la Santa Cena de Joan de Joanes.

## Història

Vicent Marín va fer el bocet de la roca en 1996. Va ser construïda el 2001 per iniciativa de l'associació Amics del Corpus de a Ciutat de València. El cost va ser de 20 milions de pessetes, provinents de donatius. Van rebre el suport de diverses persones, empreses i institucions. Per a la festa de 2001 ja va desfilar.
La roca va ser portada a Roma amb un tràiler per ser beneïda pel Papa Joan Pau II.

## Referències

* 1 2 3 4 Bueno, Baltasar. «La Roca del Santo Cáliz, cartel de las fiestas de Corpus 2021» (en castellà), 02-02-2021. [Consulta: 8 juliol 2022].
* 1 2 Cortés, Antonio. Corpus de Valencia. "La Procesión" (en castellà). València: Ajuntament de València, 2009, p. 34-35.
* ↑ Alejo Morán, Asunción. Figuras, símbolos, alegorías y monstruos en Corpus Valenciano (tesi) (en castellà). València: Universitat de València, 2003, p. 688.
# Frontline

Frontline (estilitzat com a FRONTLINE) és un programa documental d'investigació distribuït pel Public Broadcasting Service als Estats Units. Els episodis es produeixen a WGBH de Boston. La sèrie ha cobert una varietat de qüestions estatunidenques i internacionals, com ara el terrorisme, eleccions, desastres ambientals, i altres temes sociopolítics. Des del seu debut el 1983, Frontline s'ha emès als Estats Units durant 40 temporades i ha guanyat elogis de la crítica i premis en periodisme de radiodifusió. Ha produït 750 documentals tant de cineastes propis com independents, 200 dels quals estan disponibles en línia. Alguns documentals han estat traduïts al català per TV3, com Territori talibà (2021) Fugir de l'infern, La insurrecció americana (2021) i Els neonazis i l'extrema dreta a Alemanya (2021).

## Referències

* ↑ «FRONTLINE | The Spill | Season 2010 | Episode 15» (en anglès). [Consulta: 12 desembre 2020].
* ↑ «"Conflicte interior", la nit temàtica sobre el vessant més emocional dels periodistes i corresponsals que cobreixen conflictes, a TV3». CCMA, 19-11-2021. [Consulta: 28 novembre 2021].
* ↑ ««30 minuts» entra a Eritrea, un dels estats més hermètics de l’Àfrica». Regió 7, 05-12-2021.
* ↑ «"Sense ficció" estrena "La insurrecció americana" i recupera "Jair Bolsonaro, el Brasil sota pressió"». CCMA, 09-01-2023. [Consulta: 10 gener 2023].
* ↑ «60 minuts - Els neonazis i l'extrema dreta a Alemanya». TV3, 25-09-2023. [Consulta: 26 setembre 2023].

## Enllaços externs

* Frontline - Lloc web oficial (anglès)
* Frontline/World (anglès)
* Llista cronològica Arxivat 2020-01-17 a Wayback Machine. al web de PBS/Frontline (anglès)
* «Review: 'Frontline: When Kids Get Life'; 'Frontline: Spying on the Home Front' (Documentary -- PBS, Tue. May 8, 9 p.m.)». Variety, 19-06-2007.
# Charles de Saint-Évremond

Charles Marguetel de Saint-Denis, senyor de Saint Évremond (Saint Denis-le-Gast, prop de Coutances, 1 d'abril de 1613 - Londres, 29 de setembre de 1703) va ser un polític i escriptor llibertí francès.

## Biografia

Saint Évremond naix a una família noble de la baixa Normandia. Va ser un xic d'una rara precocitat intel·lectual. Estudia filosofia i dret fins als catorze anys, edat en la qual ingressa en l'Acadèmia Militar. Amb l'exèrcit francès participa en les batalles d'Arràs, Rocroi, Friburg i Nördlingen, i coneix a moltes figures il·lustres, com Luis II de Borbó-Condé. Durant la guerra de la Fronda, és lleial al poder real, la qual cosa li suposa el reconeixement de Mazarino i el distanciament de Condé. En 1661, un escàndol arran del seu text satíric sobre la Pau dels Pirineus li obliga a l'exili a Anglaterra i Països Baixos, on porta una vida mundana alhora que freqüenta a filòsofs com Hobbes i Spinoza i manté una relació amorosa amb la duquessa de Mazarino. Com a honor suprem, se li va enterrar en l'abadia de Westminster.

## Bibliografia (parcial)

* Œuvres mêlées (1643–1692),
* Les Académistes (1650)
* Retraite de M. le duc de Longueville en Normandie
* Lettre au marquis de Créqui sur la paix des Pyrénées (1659)
* Conversation du maréchal d'Hocquincourt avec le Père Canaye
* Réflexions sur les divers génies du peuple romain (1663)
* Seconde partie des œuvres meslées (1668),
* Sur nos comédies
* De quelques livres espagnols, italiens et français
* Réflexions sur la tragédie ancienne et moderne
* Défense de quelques pièces de Corneille
* Parallèle de M. le Prince et de M. de Turenne
* Discours sur Épicure
* Pensées sur l'honnêteté
* Considérations sur Hannibal
* Jugement sur Tacite et Salluste
* L'idée de la femme qui ne se trouve point
* Jugement sur les sciences où peut s'appliquer un honnête homme
* Dissertation sur la tragédie d'Alexandre
* Fragment d'une lettre écrite de La Haye
* De la seconde guerre punique
* De l'éloquence, tirée de Pétrone
* La matrone d'Éphèse

## Publicacions

* Les Opéra, Éd. Robert Finch et Eugène Joliat, Genève, Droz, 1979.
* Œuvres en prose, Éd. René Ternois, Paris, Didier, 1962.
* La Comédie des académistes, Éd. Louis d'Espinay Ételan, Paolo Carile et al., Paris, Nizet, 1976.
* Entretiens sur toutes choses, Éd. David Bensoussan, Paris, Desjonquères, 1998. ISBN 2-84321-010-0
* Écrits philosophiques, Éd. Jean-Pierre Jackson, Paris, Alive, 1996. ISBN 2-911737-01-6
* Réflexions sur les divers génies du peuple romain dans les divers temps de la république, Napoli, Jovene, 1982.
* Conversations et autres écrits philosophiques, Paris, Aveline, 1926.
* Lettres, Éd. intro. René Ternois, Paris, Didier, 1967.
* Maximes et œuvres diverses, Paris, Éditions du Monde Moderne, 1900–1965.
* Pensées d'Épicure précédées d'un Essai sur la morale d'Épicure, Paris, Payot 1900.

## Referències

* ↑ A., Rosmarin, Léonard. Saint-Evremond : artiste de l'euphorie. Birmingham, Ala.: Summa Publications, 1987. ISBN 0917786521.
# HCH

HCH té els següents significats:
* Hexaclorociclohexà, derivat del ciclohexà utilitzat com a plaguicida
* hch, també és el codi ISO 639-3 del huichol, llengua uto-asteca parlada pels huichols de Mèxic
# Keystone (Colorado)

Keystone és una concentració de població designada pel cens dels Estats Units a l'estat de Colorado. Segons el cens del 2000 tenia 825 habitants.

## Demografia

Segons el cens del 2000, Keystone tenia 825 habitants, 327 habitatges, i 88 famílies. La densitat de població era de 7,8 habitants per km².
Dels 327 habitatges en un 6,7% hi vivien nens de menys de 18 anys, en un 22% hi vivien parelles casades, en un 1,5% dones solteres, i en un 72,8% no eren unitats familiars. En el 21,1% dels habitatges hi vivien persones soles el 0,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,42.
Per edats la població es repartia de la següent manera: un 7,2% tenia menys de 18 anys, un 39,9% entre 18 i 24, un 36,5% entre 25 i 44, un 12,5% de 45 a 60 i un 4% 65 anys o més.
L'edat mediana era de 26 anys. Per cada 100 dones de 18 o més anys hi havia 195,8 homes.
La renda mediana per habitatge era de 43.654 $ i la renda mediana per família de 68.750 $. Els homes tenien una renda mediana de 26.563 $ mentre que les dones 30.833 $. La renda per capita de la població era de 24.085 $. Cap de les famílies i el 22,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Keystone». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
* ↑ «Geographic Comparison Table- Keystone». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
Viccionari
# Aina Bestard

Aina Bestard Camps (Mallorca, 1981) és una il·lustradora balear. Il·lustradora formada en Disseny per l'ESDi i postgrau d'Il·lustració Creativa a EINA, és autora de llibres il·lustrats publicats en diferents països i pels quals ha rebut prestigiosos premis internacionals. El seu estil es caracteritza per ser detallista i alguns dels seus títols més representatius són Què s'amaga dins el bosc (Cossetània, 2015), Què s'amaga dins el mar? (Cossetània, 2016) i Què s'amaga dins el cos humà? (Cossetània, 2017), col·lecció d'àlbums en què crea detalls amagats que només es poden veure amb lupes de diferents colors. El seu últim àlbum il·lustrat, Naixements bestials (Zahorí de Ideas, 2018), permet descobrir el procés de gestació i naixement de diferents animals.

## Referències

* ↑ «Barcelona ciutat literària». [Consulta: 18 febrer 2019].
# Cárcar

Cárcar és un municipi de Navarra, a la comarca de Ribera del Alto Ebro, dins la merindad d'Estella. Limita amb Lerín al nord, Andosilla a l'est i al sud, i a l'oest Sesma, Lodosa i Sartaguda.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 1 257 | 1 239 | 1 259 | 1 244 | 1 264 | 1 247 | 1 191 | 1 118 | 1 232 | 1 230 | 1 199 |
| Fonts: Cárcar i Institut d'Estadística de Navarra |||||||||||

## Toponímia

Cárguar, Caracar i Karakarre, com va ser anomenat en èpoques anteriors, l'actual Cárcar ve prenent el seu nom de la paraula de l'ibèric <<car>>, que significa plaça forta o fortalesa, atès que en el poble van existir alhora dos <car>, o fortaleses distintes, pel que es deduïx que finalment s'anomenà Cárcar.